jokes за Усмивки
Един пациент се свестил от упойката след операция. Веднага към него се приближил усмихнат лекар и му казал:
- Господине, честито! Току-що бяхте подложен на уникална хирургична процедура. След железопътна катастрофа - главата Ви беше откъсната! Но нашият сръчен екип - не само я заши успешно, но и не Ви остави никакви белези! Ето, уверете се сам!
И му подал голямо огледало.
Пациентът се погледнал продължително в него. След което измънкал под носа си:
- Докторе, не искам да изглеждам неблагодарен! Благодарение на Вас - живея втори живот! Обаче, имам една съвсем дребна забележка. Тая глава - не е моята!